CELEX: 62015CA0135
Language: sk
Date: 2016-10-18 00:00:00
Title: Vec C-135/15: Rozsudok Súdneho dvora (veľká komora) z 18. októbra 2016 (návrh na začatie prejudiciálneho konania, ktorý podal Bundesarbeitsgericht – Nemecko) – Republik Griechenland/Grigorios Nikiforidis (Návrh na začatie prejudiciálneho konania — Justičná spolupráca v občianskych veciach — Rozhodné právo pre pracovnú zmluvu — Nariadenie (ES) č. 593/2008 — Článok 28 — Pôsobnosť ratione temporis — Článok 9 — Pojem „imperatívne normy“ — Uplatnenie imperatívnych noriem iných členských štátov než štátu konajúceho súdu — Právna úprava členského štátu, podľa ktorej sa z dôvodu finančnej krízy znižuje odmena zamestnancov vo verejnom sektore — Povinnosť lojálnej spolupráce)

19.12.2016   
            
            
               SK
            
            
               Úradný vestník Európskej únie
            
            
               C 475/4
            
         Rozsudok Súdneho dvora (veľká komora) z 18. októbra 2016 (návrh na začatie prejudiciálneho konania, ktorý podal Bundesarbeitsgericht – Nemecko) – Republik Griechenland/Grigorios Nikiforidis
   (Vec C-135/15) (1)
   
   ((Návrh na začatie prejudiciálneho konania - Justičná spolupráca v občianskych veciach - Rozhodné právo pre pracovnú zmluvu - Nariadenie (ES) č. 593/2008 - Článok 28 - Pôsobnosť ratione temporis - Článok 9 - Pojem „imperatívne normy“ - Uplatnenie imperatívnych noriem iných členských štátov než štátu konajúceho súdu - Právna úprava členského štátu, podľa ktorej sa z dôvodu finančnej krízy znižuje odmena zamestnancov vo verejnom sektore - Povinnosť lojálnej spolupráce))
   (2016/C 475/05)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesarbeitsgericht
   
      Účastníci konania pred vnútroštátnym súdom
   
   
      Žalobkyňa: Republik Griechenland
   
      Žalovaný: Grigorios Nikiforidis
   
      Výrok rozsudku
   
   
               1.
            
            
               Článok 28 nariadenia Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) sa má vykladať v tom zmysle, že zmluvne založený pracovný pomer, ktorý vznikol pred 17. decembrom 2009 patrí do pôsobnosti tohto nariadenia iba v prípade, že tento pomer bol v dôsledku vzájomného súhlasu zmluvných strán, ktorý bol prejavený od uvedeného dátumu, zmenený v takom rozsahu, že sa treba domnievať, že od uvedeného dňa bola uzavretá nová pracovná zmluva, čo prislúcha overiť vnútroštátnemu súdu.
            
         
               2.
            
            
               Článok 9 ods. 3 nariadenia č. 593/2008 sa má vykladať v tom zmysle, že vylučuje možnosť konajúceho súdu, aby ako právne normy uplatnil iné imperatívne normy, než sú imperatívne normy štátu konajúceho súdu alebo štátu, kde sa vykonali alebo sa musia vykonať záväzky vyplývajúce zo zmluvy, nebráni však tomu, aby uvedený súd zohľadnil tieto iné imperatívne normy ako skutkovú okolnosť, pokiaľ to stanovuje vnútroštátne právo, ktoré je podľa ustanovení tohto nariadenia rozhodné pre zmluvu. Tento výklad nie je spochybnený zásadou lojálnej spolupráce zakotvenou v článku 4 ods. 3 ZEÚ.
            
         
      (1)  Ú. v. EÚ C 198, 15.6.2015.